البلايك ديال الماطريكول فالمغريب

البلايك ديال الماطريكول ديال الطوموبيلات ف المغريب هوما بلايك كايكونو ف اللور ؤ القدام ديال الطوموبيلة ؤ اللي كايكون فيهم واحد الشرتلة ديال الأرقام اللي كاتمكن من التعريف ديال الطوموبيلة ؤ مولاها. السيسطيم ديال البلايك اللي كاين دابا بدات الخدمة بيه ف 2000.

 السيسطيم ديال الماطريكول اللي كاين دابا 
السيسطيم ديال بلايك الماطريكول اللي كاين دابا ف المغريب كايحتارم واحد النورم جديدة اللي بدات بيها الخدمة ف عام 2000. هاد الكونفيݣورة الجديدة اللي كاتبدا من ليسر لليمن و كاتتكوّن من واحد الشرتلة ديال خمسة النماري ف ليسر ما بينات 00,001 ؤ 99,999 ؤ اللي كاتوافق النمرة ديال التقياد ديال الطوموبيل. تابعاها حرف ديال الهجا عربي (أ، ب، ج، د، ه، و...) اللي جا وسط البلاكة محصور ما بينات جوج بودرات كوحل تابعاه نمرة ع ليمن ديال العمالة ؤلا الإقليم اللي تسجلات فيه الطوموبيلة

 تقياد المراكب حسب العمالة ؤ الأقاليم 
النمرةالعمالة / الإقليمالنمرةالعمالة / الإقليمالنمرةالعمالة / الإقليم1الرباط31قلعة السراغنة61بني ملال2سلا32الصويرة62أزيلال3سلا الجديدة33أݣادير إداوتنان63السمارة4الصخيرات تمارة34إنزݣان أيت ملول64ݣلميم5الخميسات35شتوكة أيت باها65طانطان6كازا - أنفا36تارودانت66طاطا7كازا - عين السبع37تيزنيت67آسا الزاݣ8كازا - الحي الحسني38ورزازات68العيون9كازا - بن مسيك39زاݣورة69بوجدور10كازا - مولاي رشيد40طانجة أصيلة70وادي الذهب11كازا - الفيدا41الفحص أنجرة71أوسرد12كازا - المشور42العرايش72كازا - عين الشق13كازا - سيدي البرنوصي43شفشاون73النواصر14المحمدية44تطوان74مديونة15فاس - الجديد45الحسيمة75المضيق الفنيدق16فاس - المدينة46تازة76الدريوش17فاس - الزواغة47تاونات77ݣرسيف18صفرو48وجدة أنݣاد78وزان19بولمان49بركان79سيدي سليمان20مكناس - المنزه50الناظور80ميدلت21مكناس - الاسماعيلية51تاوريرت81برشيد22الحاجب52جرادة82سيدي بنور23إفران53فيݣيݣ83الرحامنة24خنيفرة54آسفي84الفقيه بن صالح25الرشيدية55الجديدة85اليوسفية26مراكش - المنارة56سطات86تينغير27مراكش - المدينة57خريبكة87سيدي إفني28مراكش - سيدي يوسف بن علي58بنسليمان88طرفاية29الحوز59قنيطرة30شيشاوة60سيدي قاسم

 الطوموبيلات الجداد 
الطوموبيلات اللي يالاه مشريين جداد ف المغريب كايركّبو ليهم واحد البلاكة موقّتة فيها 6 النماري على ليسر ؤ كلمة "WW" على ليمن بالبيض بالكحل على خلفبة بيضة.

 البوليس، الجادارميّا، العسكر، المرود، ؤ البومبّيا 
المراكب ديال البوليس كايركّبو ليهم بلاكة مكونة من نماري ف ليسر مكتوبين بالبيض فوق الكحل ؤ حرف الشين على ليمن مكتوب ب لحمر فوق لبيض.

100x100بك

المراكب ديال الجادارميّا كايركّبو ليهم بلاكة مكونة من نماري ف لوسط مكتوبين ب لبيض فوق لكحل ؤ كلمة «الدرك» على ليمن مكتوبة ب لحمر فوق الرمادي ؤ السامبول ديال الجادارميّا ع ليسر.

المراكب ديال العسكر كايركّبو ليهم بلاكة مكونة من كلمة «ق م م» ف الوسط تابعاها على ليسر شرطة تابعاها شرتلة تاع النماري كاملين بيهم مكتوبين بالبيض على لكحل ؤ على ليمن ݣاع ديال البلاكة كانية الراية ديال المغريب ؤ السامبول ديال العسكر ف ليسر ݣاع تاع البلاكة.

100x100بك

المراكب ديال المرود كايركّبو ليهم بلاكة فيها على ليمن حروف «ق س» مكتوبين بالحمر فوق من لبيض ؤ على ليسر شرتلة تاع النماري مكتوبين ب لبيض فوق الكحل.

100x100بك

المراكب تاع البومبيّا ؤ لابيلانص (الوقاية المدنية) كايركّبو ليهم بلاكة بيضة مكتوب على ليمن ديالها «و م» ب لحمر ؤ على ليسر ديالها شرتلة تاع النماري ب لكحل.

100x100بك

 طوموبيلات الدولة 
طوموبيلات الدولة ف المغريب كايركّبو ليهم بلايك فيهم ع ليمن كلمة «المغرب» مكتوبة ب لحمر على لبيض ؤ ع ليسر شرتلة تاع النماري مكتوبين ب لبيض على لكحل.

الطوموبيلات ديال الجماعات ف المغريب كايكونو عندهم بلايك كوحل مكتوب عليهم بالبيض شرتلة تاع النماري تابعهم حرف «ج» ؤلا "J".

100x100بك

 الطوموبيلات ديال المسؤولين الكبار 
الطوموبيلات د الدولة اللي كايركبو فيهم الوزارا كايوكونو بحال البلايك العاديين غا هوما فيهم "99" ع ليمن.

الطوموبيلات د الدولة اللي كايركبو فيهم الولات كايوكونو بحال البلايك العاديين غا هوما فيهم "96" ع ليمن.

الطوموبيلات د الدولة اللي كايركبو فيهم لعمال ؤ رؤاسا د لمجالس لإقليمية كايكونو عندهم بلايك كوحل مكتوب عليهم ب لبيض "W" متبوعة بشرتلة تاع النماري.

 الطوموبلات الدپلوماسيين 
الطوبيلات اللي كايركبو فيهم الهيئات الديپلوماسية ف المغريب كاتكون عندهم بلاكا ب الشيبي مكتوب عليها بالكحل شرتلة تاع النماري ف الوسط ؤ عبارة «هـ د المغرب» ع ليمن ؤ عبارة «C D MAROC» ع ليسر.

100x100بك

 مصادر 

تصنيف:طرونسپور ف لمغريب